《月中行 题陈素素像》
清代·商景徽

轻盈燕子掌中身。对景舞还停。见君佳句更相亲。

笔底动人情。

三春杨柳腰间细，二分明月鬓边横。芙蓉初放碧池新。

知是画图人。

作者简介：商景徽，生卒年不详，字嗣音，浙江会稽（今浙江绍兴）人。明兵部尚书商周祚次女，商景兰妹，上虞徐咸清妻。有国色，博学工诗，诗逼盛唐，讲究格律，居然名家。清兵入关后，与夫偕隐，年逾八十犹吟诗读书不辍，其子女如徐昭华皆承母训，多才华，名重一时。著有《咏鵻堂诗草》（一作《承堂集》）。与夫合著《小学》一书，自一画至多画，正形声，明训义，名曰《资治文字》。